Arabia medikago

Arabia medikago estas planto de la genro medikago (Medicago), kiu venas el mediteranea baseno.

Estas unujara herbo sufiĉe malgranda, printempe kreskanta.

La folioj konsistas el tri korformaj, ĉepinte dentorandaj folieroj, kun malhela makulo en la mezo.

La floroj estas flavaj, triopaj au kvaropaj ĉe la fino de flortigeto, naskiĝintaj el la akselo de la folioj.

La fruktoj estas spiralaj, dornohavaj guŝoj.

Ĝi estas furaĝa planto kaj verda sterko.

Kategorio:Medikago
Kategorio:Plantoj de Azio
Kategorio:Flaŭro de Afriko